**ΛΕΙΤΟΥΡΓΙΑ ΚΕΝΤΡΩΝ ΔΗΜΙΟΥΡΓΙΚΗΣ ΑΠΑΣΧΟΛΗΣΗΣ**

**ΔΗΜΟΥ ΑΜΑΡΟΥΣΙΟΥ**

**ΠΡΟΣΚΛΗΣΗ ΤΟΥ ΔΗΜΑΡΧΟΥ ΑΜΑΡΟΥΣΙΟΥ ΘΕΟΔΩΡΟΥ ΑΜΠΑΤΖΟΓΛΟΥ**

Ενημερώνουμε τους αγαπητούς γονείς ότι ο **Δήμος Αμαρουσίου** και η **Κοινωφελής Επιχείρηση του Δήμου (Κ.Ε.Δ.Α.)** σε συνεργασία με το Ανθρωπιστικό μη Κερδοσκοπικό Σωματείο «**ΕΧΩ ΤΗ ΔΥΝΑΜΗ**» θα λειτουργήσει **ΔΩΡΕΑΝ** δύο (2) Κέντρα Δημιουργικής Απασχόλησης (ΚΔΑΠ) για παιδιά ηλικίας 5-12 ετών .

**Ο Δήμαρχος Αμαρουσίου κ. Θεόδωρος Αμπατζόγλου απευθύνει πρόσκληση προς τους γονείς για την εγγραφή των παιδιών τους στα Κέντρα Δημιουργικής Απασχόλησης της πόλης μας σημειώνοντας :**

*«Αναλαμβάνουμε μία ακόμη σημαντική πρωτοβουλία, έχοντας στο επίκεντρο τη νέα γενιά. Δημιουργούμε πρότυπους χώρους απασχόλησης και με τη συνδρομή του έμπειρου εκπαιδευτικού προσωπικού, παρέχουμε τις προϋποθέσεις για τη δημιουργική αξιοποίηση του ελεύθερου χρόνου των παιδιών μας, με τη δωρεάν συμμετοχή τους σε εκπαιδευτικές, αθλητικές και πολιτιστικές δράσεις.*

*Η προσπάθειά μας έρχεται να καλύψει τις σύγχρονες ανάγκες των παιδιών και παράλληλα να προσφέρει στήριξη στους εργαζόμενους γονείς.*

*Σταθερή επιδίωξή μας είναι τη νέα σχολική χρονιά να προσφέρουμε ποιοτικές εκπαιδευτικές, πολιτιστικές, περιβαλλοντικές και ψυχαγωγικές υπηρεσίες στα παιδιά του Δήμου μας, συμβάλλοντας στην καλύτερη ψυχοσωματική ανάπτυξή τους, την κοινωνικοποίησή τους και στην κατάκτηση νέων γνώσεων.
 Περιμένουμε τους μικρούς μας φίλους να τους υποδεχθούμε στα δύο Κέντρα Δημιουργικής Απασχόλησης της πόλης μας».*

**Η συμμετοχή των παιδιών θα είναι εντελώς Δωρεάν** μέσω της Ε.Ε.Τ.Α.Α. και του προγράμματος «Εναρμόνιση Επαγγελματικής και Οικογενειακής Ζωής 2020-2021» με την εξασφάλιση voucher, για την απόκτηση του οποίου πρέπει να γίνει ηλεκτρονική αίτηση και υποβολή φακέλου στην Ε.Ε.Τ.Α.Α. Το πρόγραμμα είναι διάρκειας 11 μηνών με έναρξη τον Σεπτέμβριο 2020.

Παρακαλούνται οι γονείς που ενδιαφέρονται να συμμετάσχουν τα παιδιά τους στα Κέντρα Δημιουργικής Απασχόλησης του Δήμου Αμαρουσίου, να συμπληρώσουν τα στοιχεία του παιδιού και τα στοιχεία επικοινωνίας, καθώς και τις ενδεικτικές δραστηριότητες για τις οποίες ενδιαφέρονται, έτσι στη συνέχεια η Κοινωφελής Επιχείρηση του Δήμου (ΚΕΔΑ) να τους ενημερώσει για τις περαιτέρω ενέργειες.

Το Σωματείο «**ΕΧΩ ΤΗ ΔΥΝΑΜΗ**» δύναται να αναλάβει (δωρεάν) όλη την διαδικασία του φακέλου. Όσοι γονείς ενδιαφέρονται να τους βοηθήσουμε στην σύνταξη του φακέλου παρακαλούμε να το συμπληρώσουν στην αίτηση .

Οι **αιτήσεις εκδήλωσης ενδιαφέροντος** πρέπει να σταλούν **έως 25/6/2020** στο email **kdap@maroussi.gr** ή να παραδοθούν από Δευτέρα 22/6 έως Παρασκευή 26/6/2020 και τις ώρες 09:00 – 11:00, στο **Κέντρο Τέχνης & πολιτισμού Δήμου Αμαρουσίου (Βασ. Σοφίας αρ. 85).**

Για οποιαδήποτε διευκρίνιση παρακαλούνται οι γονείς να επικοινωνούν από Δευτέρα – Παρασκευή από 09:00 – 11:00, στο τηλέφωνο **210 – 8056314** ή στο email **kdap@maroussi.gr**.